HERU

Partida d'Heropa (28-12-2018 a 14-09-2019). Nino del Robert; convertit en divinitat de la Plana.

## El mite

Heru va ser un nino real del qual va forjar-se una llegenda; els seus fets en vida van ser distorsionats pels ninos de la Plana fins convertir-lo en un dels déus més importants d'aquella cultura. És per aquest motiu que la figura real d'Heru i la del déu - i el mite que li dona vida - són molt diferents.

## Vida

### Naixement

Molts torns abans de la fundació d'Helio, a la Plana només existia la població d'Esparta, en aquells moments tots els homes o dones joves de la tribu tenien que caçar algun animal i portar-lo al poblat com a ritual per formar part de la comunitat.

Meire va ser una jove espartana que, juntament amb dos ninos més, va tenir que realitzar el ritual. Armats amb unes llances de fusta ben senzilles van marxar d'Esparta direcció al bosc Rober seguint les petjades d'un grup d'animals. Pel camí es van creuar amb una tribu nòmada (els ninos de la població del costat de Rom que la van tenir que abandonar davant l'agressivitat dels seus veïns), els ninos que acompanyaven a Meire van amagar-se a temps però ella no va tenir la mateixa sort, un nino de la tribu nòmada va violar-la.

El següent torn, enmig del viatge, Meire va donar a llum a Heru (en aquella partida els ninos naixien directament adults per qüestions pràctiques) i aquest va assassinar a la seva mare utilitzant una llança de fusta d'un dels ninos que acompanyaven a l'espartana i que havia estat ferit defensant-se de l'atac d'uns llops a l'inici d'aquell torn; després d'assassinar la seva mare va rematar a l'espartà ferit i va enfrontar-se al tercer jove del grup, van intercanviar varies estocades dins que el nou-nascut va aconseguir matar a l'últim jove del trio, tot i la victòria Heru va rebre una ferida força greu (tenia que treure un 1 al dau per salvar-se) de la que es recuperaria gairebé miraculosament.

No gaire lluny d'on acabava de cometre el crim horrible, Heru, va trobar el lloc on els llops havien atacat al jove ferit, al terra hi havia un llop mort per la llança de l'espartà ferit; Heru va decidir vestir-se amb les pells d'aquell llop i lluir-les com si hagués estat ell el que l'havia matat.

Abans d'acabar el torn va dirigir-se cap al Sud (direcció a Rom).

### El seu pas per Rom

A l'arribar a Rom va entregar la carn del llop al temple del déu Cara-Vaca, mentre que es va quedar amb les pells per confeccionar-se una vestimenta terrorífica. Els sacerdots nans el van escollir com l'encarregat de realitzar el sacrifici humà tradicional en la festivitat del Cara-Vaca i Heru va acceptar joiós la tasca, mostrant-se molt participatiu en tots els actes de la festa.

La religió del Cara-Vaca era un motiu de divisió del poble de Rom, gairebé la meitat de les famílies no l’havien acceptat mai, però vivien resignats davant la violència dels fidels. Aquella festa tot va canviar: el nino escollit pel sacrifici va ser, per primer cop, un nino d’una família no-creient i, just en el torn en que se l’havia de sacrificar, els seus familiars i amics van agafar les armes i van avortar l’assassinat, acte seguit van assetjar els sacerdots en el temple. Heru va col·locar-se a l’entrada de l'edifici per protegir als nans; i per tal de no fer arribar la sang al mar, els dos bàndols van acordar el següent:

1. El cap dels sacerdots tindria que dirigir-se a l’exili nedant pel mar cap al Sud (va morir en l’intent).
2. Heru tenia que abandonar Rom en menys d’un torn.
3. Els sacrificis humans quedaven prohibits per sempre.
4. No es podria obligar, en endavant, a creure amb el déu Cara-Vaca.

### Esparta

Després d'aquesta aventura Heru va dirigir-se cap al Nord fins que va trobar el poble d’Esparta, on seria rebut pel rei de la ciutat que, després d’escoltar les seves aventures (evidentment adulterades), l'acolliria com un germà. A Esparta va tenir dos fills, Lia i Rober, va aconsellar al rei l’expansió espartana per tota la Plana i va participar en la construcció d'Helio.

### La mort

Per tal de demostrar el seu valor va organitzar una expedició per esclavitzar els gals, la missió va ser un autèntic fracàs, va morir ell i tots els ninos que l’acompanyaven.